Елисавета Багряна
Среща

chitanka.info

Открих стъпките ти в пясъка и за да стигна по-бързо,

тичах и затъвах до колене, падах от умора,

а като се изкачих на хълма — извиках удивена,

сякаш пръв път те видях в тази вечер назебвенна:

Изпълваше целия хоризонт, тъй голям ми се стори,

стъпил на брега, а косите в облаците горе.

И когато ме съзря и вдигна ръцете си към мене —

искаше да обгърнеш сякаш цялата вселена…

Чуй биенето на сърцето ми, виж сълзите в очите

и знай — никой досега не ме е прегърнал така,

никого до днес и аз не съм прегърнала — така.

И ако радостта ми в този миг натегне на везните

и бог поиска да скъси нишката на дните ми,

като за висша милост ще простра към него ръка.

Издание: Елисавета Багряна. „Амазонка. Избрана лирика в два тома.“ „Български писател“. С. 1973

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.